open-index/open-wikipedia-markdown huggingface dataset:
Giuseppe Sinopoli

**Giuseppe Sinopoli** (2. marraskuuta 1946 – 20. huhtikuuta 2001) oli italialainen kapellimestari ja säveltäjä. Hän toimi Philharmonian ylikapellimestarina 1984–1994 ja Dresden Staatskapellen ylikapellimestarina 1992–2001.

Sinopoli tuli tunnetuksi muun muassa italialaisen oopperan sekä Richard Straussin tulkinnoistaan. Hän kuoli keväällä 2001 sydänkohtaukseen ollessaan johtamassa Giuseppe Verdin *[[Aida]]a* Berliinissä.

## Lähteet
Christoph von Dohnányi

**Christoph von Dohnányi** [ˈkʁɪstɔf fɔn ˈdɔxnaːnjiː] (18. syyskuuta 1929 – 6. syyskuuta 2025) oli saksalainen kapellimestari.

Hän syntyi Berliinissä, ja hänen vanhempi veljensä on poliitikko Klaus von Dohnányi. Christoph von Dohnányi luki lakia Münchenissä, mutta siirtyi vuonna 1948 opiskelemaan orkesterinjohtoa, pianonsoittoa ja sävellystä Staatliche Hochschule für Musikiin. Christopherin isä oli saksalainen juristi Hans von Dohnányi, jonka natsit teloittivat 8. huhtikuuta 1945, koska tämä oli osallistunut Hitlerin vastaiseen salaliittoon.

Christoph von Dohnányi toimi 1997–2008 Philharmonia-orkesterin ylikapellimestarina. Lisäksi Dohnányi toimi muun muassa Clevelandin orkesterin kapellimestarina 1984–2002.

## Lähteet
Ulf Schirmer

**Ulf Schirmer** (s. 1959) on saksalainen kapellimestari. Hän toimi vuosina 1995–1998 Tanskan kansallisen sinfoniaorkesterin ylikapellimestarina.

Schirmerin levyttämiin teoksiin kuuluu mm. Carl Nielsenin, Franz Lehárin, Alban Bergin, Richard Straussin sekä Bohuslav Martinůn tuotantoa.
Kuchipudi

**Kuchipudi** on klassinen intialainen tanssityyli Andhra Pradeshin osavaltiosta, Intiasta. Kuchipudi sai nykyisen nimensä pienen eteläintialaisen Kuchipudin kylän mukaan, koska kylän brahmiinit harjoittivat siellä tätä tanssiperinnettä. Kuchipudi on myös suhteellisen suosittua länsimaalaisten keskuudessa ja nykyään löytyy jo monia tanssityylille omistautuneita eurooppalaisia ja amerikkalaisia tanssijoita.
Mohiniattam

**Mohiniattam** (Mohini Attam) on eteläintialaisen Keralan osavaltion klassinen tanssiperinne. Tanssi on saanut nimensä Vishnun feminiinisestä muodosta Mohini Attamista. 

Mohiniattam-tanssi on naistanssijalle tarkoitettu pehmeästi soljuva soolotanssi, jonka tyyli kuvastaa feminiinisyyttä, houkuttelevuutta ja naisellista kauneutta. Tanssi soveltuu etenkin naimattomien naisten miesten houkutustanssiksi. Tanssin tekniikka muistuttaa paljolti Dasi Attamia ja sisältää viitteitä myös Kathakalin mudroihin. Tanssin musiikki on eteläintialaista, karnaattista musiikkia,joka lauletaan  malaijiksi. Mohini Attamia on helpompi esittää kuin monia muita klassisia tanssilajeja. Se ei sisällä Dasi Attamin hartautta ja jumalien palvelusta, siinä ei ole Kathakin vaikeita rytmejä eikä Kathakalin monimutkaista näyttämöllepanoa. Puvustuksena on yksinkertainen valkoinen sari. Mohini Attam vaatii luonnollisesti harjoittelua niin kuin mikä tahansa tanssilaji, mutta on huomattavasti helpompaa kuin muut Intian klassiset tanssilajit.
Grégory Lemarchal

**Grégory Lemarchal** (13. toukokuuta 1983 – 30. huhtikuuta 2007) oli ranskalainen laulaja.

Lemarchal nousi maineeseen voitettuaan Star Academy Francen neljännen tuotantokauden Ranskassa. Hänen ensisinglensä "Ecris l'histoire" nousi Ranskan hittilistan kakkoseksi. Debyyttialbumi *Je deviens moi* nousi listaykköseksi ja myi platinaa. 

Lemarchalin muihin saavutuksiin kuuluu "Même si" -duetto Lucie Silvasin kanssa. Lemarchalilla todettiin varhaislapsuudessa kystinen fibroosi, jonka komplikaatiot aiheuttivat hänen ennenaikaisen kuolemansa 23-vuotiaana.

## Aiheesta muualla
* Viralliset sivut
Petteri Salomaa

**Juha Petteri Salomaa** (s. 26. elokuuta 1961 Helsinki) on suomalainen oopperalaulaja, äänialaltaan baritoni. Salomaa voitti Lappeenrannan valtakunnalliset laulukilpailut vuonna 1981. Oopperalaulajan loppututkinnon Salomaa suoritti Sibelius-Akatemiassa 1989 ja musiikin tohtorin tutkinnon 2003. Salomaa toimi Sibelius-Akatemian laulumusiikin määräaikaisena professorina 2003–2008. Hänet nimitettiin uudelleen laulutaiteen professorin tehtävään viiden vuoden määräajaksi 1.8.2014 alkaen.

Salomaa on esiintynyt eri oopperataloissa, tehnyt lukuisia rooleja ja yli 30 levytystä. Hän vierailee muun muassa Suomen Kansallisoopperassa. 

Salomaa oli Sysmän Suvisoiton taiteellinen johtaja 2000–2005.

Petteri Salomaa toimi Taideyliopiston hallituksessa 2018–2021. 

## Lähteet

## Aiheesta muualla
*Festium Oy
Joni James

**Joni James** (oikealta nimeltään **Giovanna Carmella Babbo**) (22. syyskuuta 1930 Chicago, Yhdysvallat – 20. helmikuuta 2022 West Palm Beach, Florida) oli yhdysvaltalainen pop-laulajatar. 

James syntyi amerikanitalialaiseen perheeseen ja varttui Chicagossa yhtenä kuudesta sisaruksesta. Hänen isänsä kuoli Jamesin ollessa viisivuotias.

Hän opiskeli nuorena näyttelemistä ja tanssia ja liittyi paikalliseen tanssiryhmään käytyään koulunsa loppuun. Hän esiintyi televisiomainoksessa, mistä MGM:n johto löysi hänet ja teki levytyssopimuksen vuonna 1952. Jamesin singleä "Why Don't You Believe Me" myytiin miljoonia kappaleita, ja se nousi myyntilistoille sekä Yhdysvalloissa että Britanniassa.

James levytti yli 40 albumia, joita myytiin yli 100 miljoonaa kappaletta. Hän sai tähden Hollywood Walk of Famelle 1969.

## Lähteet

## Aiheesta muualla
* Joni Jamesin viralliset kotisivut
Raimo Laukka

**Raimo Heikki Laukka** (s. 14. lokakuuta 1954 Kestilä) on suomalainen oopperalaulaja, baritoni. 

Laukka opiskeli Sibelius-Akatemiassa 1983–1989. Hän oli kiinnitettynä Suomen Kansallisoopperan solistikuntaan 1989–2009. Laukka on vieraillut muun muassa Bonnin oopperassa ja Berliinin valtionoopperassa (Staatsoper Unter den Linden) sekä esiintynyt konserttilaulajana Euroopassa ja Yhdysvalloissa. Hän on esiintynyt myös Savonlinnan Oopperajuhlilla.

## Rooleja
Raimo Laukan oopperarooleja:
*Figaro Figaron häät
* Don Giovanni, Don Giovanni 
* Guglielmo, Così fan tutte
* Papageno, Taikahuilu
* Germont, La Traviata 
* Luna, Trubaduuri
* Rodrigo, Don Carlos
* Scarpia, Tosca
* Escamillo, Carmen
* Valentin, Faust
* Jevgeni Onegin, Jevgeni Onegin
* Wolfram, Tannhäuser
* Jussi Harri, Pohjalaisia

## Palkintoja ja tunnustuksia
* Lappeenrannan laulukilpailun voitto 1987.
* Ilmajoen Merikanto-laulukilpailun voitto 1986.
* Wienin kansainvälisen Belvedere-laulukilpailun finalisti 1988.

## Lähteet

## Aiheesta muualla
* 
* Taiteilijan kotisivu
Brenda Lee

**Brenda Lee** (11. joulukuuta 1944) on yhdysvaltalainen laulaja. Hän on esittänyt uransa aikana usean musiikkigenren kappaleita ja oli 1960-luvun suosituimpia artisteja. Leellä on useaan musiikkilajiin sopiva alttoääni, ja hän on laulanut muiden muassa poppia, rock'n rollia, rockabillyä ja kantria. Lee on ensimmäisiä rock'n roll -artisteja ja ensimmäinen naisrokkari. Lee aloitti laulajan uransa jo 13-vuotiaana. Hänet on hyväksytty Rock & Roll Hall of Fameen.

Leen levyjä on myyty yli sata miljoonaa kappaletta. Lee oli 1960-luvulla Yhdysvalloissa eniten listakappaleita osakseen saanut naisartisti. Lee oli myös 1960-luvun neljänneksi suosituin artisti tai yhtye Yhdysvalloissa. Leen tunnetuimpia kappaleita ovat jouluklassikko "Rockin' Around the Christmas Tree" ja rakkauslaulu "I'm Sorry". Jouluklassikko levytettiin vuonna 1958, kun Lee ei ollut vielä täyttänyt 14:ää vuotta. Lee on Elviksen esittämänä tunnetumman "Always On My Mind" -kappaleen alkuperäinen esittäjä.

"Rockin' Around the Christmas Tree" nousi ennen vuoden 2023 joulua Yhdysvaltain singlelistan ykköseksi 65 vuotta levyn julkaisemisen jälkeen ja Leestä tuli näin 78-vuotiaana vanhin listaykkösenä ollut artisti.

Lee on syntynyt Atlantassa Georgian osavaltiossa. Leestä on käytetty nimitystä "Little Miss Dynamite" hänen levytettyään vuonna 1957 kappaleen "Dynamite" ja koska hän on pienikokoinen ja hänellä on voimakas ääni. Lee on ensimmäisiä artisteja, jolla oli kansainvälinen fanikunta.

## Albumit
* 1959: Grandma, What Great Songs You Sang! 
* 1960: Brenda Lee
* 1960: This Is... Brenda
* 1961: Emotions
* 1961: All the Way
* 1962: Sincerely
* 1962: Brenda, That's All
* 1963: All Alone Am I
* 1963: Let Me Sing
* 1964: By Request
* 1964: Merry Christmas From Brenda Lee
* 1965: Top Teen Hits
* 1965: The Versatile Brenda Lee 
* 1965: Too Many Rivers
* 1966: Bye Bye Blues
* 1966: 10 Golden Years
* 1966: Coming On Strong
* 1967: For the First Time, Brenda and Pete
* 1968: Good Life
* 1969: Reflections In Blue
* 1969: The Show For Christmas Seals
* 1969: Johnny One Time
* 1970: Memphis Portrait
* 1973: A Whole Lotta Love 
* 1973: The Brenda Lee Story: Her Greatest Hits
* 1974: Brenda
* 1974: New Sunrise
* 1975: Brenda Lee Now
* 1975: Sincerely, Brenda Lee 
* 1976: L.A. Sessions
* 1980: Even Better
* 1980: Take Me Back
* 1980: Little Miss Dynamite 
* 1981: Only When I Laugh
* 1982: Greatest Country Hits
* 1983: Kris, Willie, Dolly & Brenda...the Winning Hand 
* 1983: 25th Anniversary 
* 1984: The Very Best of Brenda Lee
* 1985: Feels So Right
* 1991: Brenda Lee 
* 1991: A Brenda Lee Christmas
* 1992: Greatest Hits Live
* 1994: The Very Best of Brenda Lee 
* 1995: Coming On Strong

## Lähteet

## Aiheesta muualla
*Brenda Leen viralliset kotisivut
Margareta Haverinen

**Brita Margareta Haverinen** (oik. Brandt, ent. **Haverinen-Hansen**; s. 23. marraskuuta 1952 Hämeenlinna) on suomalainen oopperalaulaja, äänialaltaan dramaattinen sopraano. Haverisen kilpailumenestyksiä ovat finaalipaikka Tšaikovski-kilpailussa sekä voitot Lappeenrannassa 1975 ja Geneven kansainvälisessä kilpailussa 1978.

## Ura

Haverinen opiskeli Sibelius-Akatemiassa laulua Jolanda di Maria Petrisin johdolla sekä viulunsoittoa Ari Angervon johdolla, mutta luopui viulistin urasta laulukilpailuvoittojen vauhditettua hänen kansainvälistä uraansa. Hänen ohjelmistonsa käsittää noin 60&nbsp;teosta orkesterille ja solistille Beethovenista Luigi Nonoon. Hän on tehnyt oopperavierailuja useisiin Euroopan maihin. Hänen roolinsa ovat vahvoja naishahmoja, kuten Giacomo Puccinin Tosca ja Turandot sekä Richard Wagnerin ''Ringin'' Brünnhilde.

Vuonna 2009 Haverinen väitteli musiikin tohtoriksi tutkimuksella *Laulajaidentiteetti – avain työelämään: Huomioita laulajan äänen, habituksen ja ohjelmiston suhteesta.*

Hänelle myönnettiin taiteilijaeläke vuonna 2018.

## Lähteet

## Aiheesta muualla

* 
*
Emily Osment

**Emily Jordan Osment** (s. 10. maaliskuuta 1992 Los Angeles, Kalifornia) on yhdysvaltalainen näyttelijä ja laulaja. Hänet tunnetaan Lilly Truscottina *[[Hannah Montana]]* -televisiosarjassa. 

## Tausta
Osment syntyi Los Angelesissa, Kaliforniassa. Hänen vanhempansa ovat näyttelijä Michael Eugene Osment ja opettaja Theresa Osment (o.s. Seifert). Hänen vanhempi veljensä on näyttelijä Haley Joel Osment. Uskonnoltaan Osment on roomalaiskatolinen.

## Ura näyttelijänä
Osment aloitti uransa vuonna 1998 esiintymällä FTD-yrityksen mainoksessa. Useiden mainosesiintymisten jälkeen vuonna 1999 Osment teki valkokangasdebyyttinsä elokuvassa *[[Tyttöjen salattu elämä]]*. Rooli oli pieni, mutta se auttoi häntä saamaan roolin televisioelokuvasta *[[Talven loppu]]* (1999). Hän sai roolistaan Young Artist -palkintoehdokkuuden.

Osment teki läpimurtonsa vuonna 2002 näytellessään Gerti Gigglesiä *[[Spy Kids]]* -elokuvasarjan toisessa osassa *[[Spy Kids 2]]*. Hän oli roolistaan jälleen Young Artist -ehdokkaana. Osment uusi roolinsa myös elokuvasarjan viimeisessä osassa *[[Spy Kids 3 – Peli on pelattu]]*.

Vuonna 2006 Osment sai roolin Disney Channelin nuortensarjasta *[[Hannah Montana]]*, jossa hän näyttelee Miley Cyrusin esittämän Miley Stewartin parasta ystävää Lilly Truscottia. Vuonna 2009 Osment näytteli Lillyn roolin myös sarjan pohjalta tehdyssä samannimisessä elokuvassa. 

Osment näytteli pääosaa R. L. Stinen kirjaan perustuvassa teinikauhuelokuvassa *[[The Haunting Hour: Don't Think About It]]* vuonna 2007. Hän esiintyi myös suoraan DVD:lle tehdyssä elokuvassa *Soccer Mom* (2008) ja Disney Channelin elokuvassa *[[Sisäinen sankari]]* (2009). 

Vuosina 2014–2018 Osmentilla oli päärooli ABC Family -kanavan sarjassa *[[Young & Hungry]]*. Lisäksi hänellä oli sivurooli komediasarjassa *[[Mutsi (televisiosarja)|Mutsi]]* vuonna 2015.

## Musiikki
Osment on tehnyt uraa myös laulajana. Aluksi hän esiintyi Disney-soundtrackeilla, ja vuonna 2008 hän levytti cover-version kappaleesta ”Once Upon a Dream”. Hänen ensimmäinen EP-levynsä *All the Right Wrongs* julkaistiin Yhdysvalloissa 26. lokakuuta 2009. Osment on kertonut EP:nsä olevan indie rockia ja kirjoittaneensa itse kaikki sen kappaleet. EP:n julkaisi levy-yhtiö Wind-up Records. 

Osmentin debyyttialbumi *Fight or Flight* julkaistiin 28. syyskuuta 2010. Sen 8. kesäkuuta julkaistu johtosingle ”Let’s Be Friends” pääsi Yhdysvalloissa Billboard Hot Dance Club Play -listan sijalle 31 ja Japanissa sijalle 24.

## Filmografia

## Lähteet

## Aiheesta muualla
*
Donald Faison

**Donald Adeosun Faison** (s. 22. kesäkuuta 1974 New York, New York, Yhdysvallat) on yhdysvaltalainen näyttelijä. Faison on parhaiten tunnettu roolihahmona Murray Duvall *[[Clueless]]*-elokuvassa ja samannimisessä televisiosarjassa, sekä Dr. Christopher Turkina *[[Tuho-osasto]]*-televisiosarjassa. Hän on esiintynyt myös elokuvissa *[[Kick-Ass 2]]*, ''Uptown Girls'', *[[Big Fat Liar – valehtelija]]* ja *[[Remember the Titans]]* sekä televisiosarjassa ''Sabrina, teininoita'' (*Sabrina The Teenage Witch*).

## Aiheesta muualla
*Donald Faisonin virallinen kotisivu
*
Johnny Mathis

**John Royce Mathis** (s. 30. joulukuuta 1935) on yhdysvaltalainen viihde- ja jazzlaulaja. Hän on voittanut kaksi Grammy-palkintoa. Hän aloitti laulamisen 1956, jolloin ilmestyi hänen esikoisalbuminsa *Johnny Mathis*. 

Mathisin tunnetuimpia kappaleita on vuonna 1957 julkaistu "Wonderful! Wonderful!".

## Aiheesta muualla
* Johnny Mathisin viralliset kotisivut
A. R. Rahman

**Allah Rakha Rahman** (, ; syntyjään **Arunachalam Sehgar Dileep Kumar**, ; s. 6. tammikuuta 1967 Madras, Madras, Intia) on kansainvälisesti tunnettu intialainen muusikko. Hän soittaa muun muassa kosketinsoittimia, kitaraa ja  lyömäsoittimia. Rahman toimii myös laulajana ja säveltäjänä.

## Palkinnot
Rahman on voittanut uransa aikana useita palkintoja. *[[Slummien miljonääri]]* -elokuvaa varten tekemästään musiikista hänet palkittiin muun muassa parhaan musiikin sekä parhaan laulun (”Jai Ho!”) Oscar-palkinnoilla vuonna 2009. Rahman voitti myös kaksi Grammy-palkintoa.

Myös kotimaassaan Intiassa Rahman on voittanut useita palkintoja elokuviin tekemästään musiikista. Esimerkiksi Filmfare Awards -palkintoja hän on saanut 32, joista 17 on ollut eteläintialaisille elokuville jaettavia Filmfare Awards South -palkintoja. Hän on myös voittanut kuusi arvostettua National Film Awards -palkintoa.

## A. R. Rahman ja Suomi
Rahman on säveltänyt yhdessä Värttinän kanssa vuonna 2006 ensi-iltansa saaneen *[[The Lord of the Rings (musikaali)|The Lord of the Rings]]* -musikaalinäytelmän.

Rahman nousi kesällä 2009 Suomen virallisen singlelistan ykköseksi The Pussycat Dollsin kanssa esittämällään laululla ”Jai Ho! (You Are My Destiny)”.

## Lähteet

## Aiheesta muualla

* Kotisivut 
* 
*
Clueless

**Clueless** on yhdysvaltalainen komediaelokuva vuodelta 1995. Se pohjautuu löyhästi Jane Austenin *[[Emma (romaani)|Emmaan]]*. Elokuvan kirjoitti ja ohjasi Amy Heckerling ja tuotti Scott Rudin. Elokuvan pääosia näyttelivät Alicia Silverstone, Paul Rudd, Brittany Murphy, Stacey Dash ja Dan Hedaya. *Clueless* oli yllätysmenestys.

Elokuvan päähenkilö Cher on shoppailua harrastava tyttö, jonka elämä on melko tyhjänpäiväistä. Hän etsii elämänsä rakkautta ja koettaa selvitä nuorten elämän karikoista.

*[[The New York Times]]in* kriitikot valitsivat *Cluelessin* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.

*Clueless* oli ensimmäisiä elokuvia, joissa suomalainen matkapuhelinvalmistaja Nokia teki voimakasta tuotesijoittelua kansainvälisen laajentumisensa alkuaikoina. Päähenkilön kädessä nähtiin Frank Nuovon muotoilema analoginen Nokia 232 -puhelinmalli.

## Lähteet

## Aiheesta muualla
*
Laila Kohonen

**Laila Kohonen** (22. helmikuuta 1934 Savitaipale – 21. kesäkuuta 2022 Tammela) oli suomalainen lastenkirjailija.

Koulutukseltaan Kohonen oli luokanopettaja Turun opettajakorkeakoulusta. Hän asui vuodesta 1962 Tammelassa.

Kohoselle myönnettiin vuonna 1983 Arvid Lydecken -palkinto teoksesta *Hakkapeliitan aarre*. Myös hänen teoksensa *Kumisevan kiven arvoitus* (2011) oli Arvid Lydecken -palkintoehdokkaana.

## Lasten- ja nuortenromaanit
* *Ystävämme Ebe-setä, kummitus* (1980)
* *Hakkapeliitan aarre* (1982)
* *Suotorpan noita* (1982)
* *Kellokiven arvoitus* (1984)
* *Vankkuriseikkailu* (1985)
* *Karoliinin tytär* (1988)
* *Hopeariipuksen salaisuus* (1991)
* *Fordin näköinen teroitin* (1992)
* *Linnavuoren Joho* (1995)
* *Haaraparran tytär* (1996)
* *Linnan uhka* (1998)
* *Sankarimitali* (1999)
* *Tuplat ja Lapin taika* (2000)
* *Taavitin puinen kissa* (2001)
* *Tuplat ja mustakantinen vihko* (2004)
* *Noora ja Oolannin sota* (2005)
* *Hakkapeliitan poika* (2010)
* *Kumisevan kiven arvoitus* (2011)

## Lähteet
Leonor (Espanjan prinsessa)

**Prinsessa Leonor** (*Leonor de Todos los Santos de Borbón y Ortiz*, s. 31. lokakuuta 2005) on Espanjan kuninkaan Felipe VI:n ja kuningatar Letizian esikoistytär ja Asturian ruhtinatar. Prinsessa Leonorilla on 29. huhtikuuta 2007 syntynyt sisar, infanta Sofía. Isänsä noustua valtaistuimelle on Leonor kruununperimysjärjestyksessä ensimmäisenä. 

Prinsessa Leonor kastettiin Zarzuelan palatsissa 14. tammikuuta 2006. Kasteen toimitti Madridin arkkipiispa Antonio María Rouco Varela. Prinsessa Leonorin kummeina toimivat hänen isänsä vanhemmat, kuningas Juan Carlos I ja kuningatar Sofía.

Prinsessa Leonor muutti elokuussa 2021 opiskelemaan Walesissa sijaitsevaan UWC Atlantic Collegeen, jossa hän suoritti IB-tutkinnon.

Elokuussa 2023 Leonor siirtyi Espanjan Zaragozaan. Seuraavan vuoden hän viettää Zaragozan sotilasakatemiassa, sitten siirtyy laivastokouluun, jossa hän purjehtii Juan Sebastian de Elcano -aluksella, jota Espanjan laivasto käyttää koulutukseen. Viimeisen vuoden hän päättää opinnot ilmasotakoulussa.

## Arvonimet ja tunnustukset

*  Kultainen talja (Espanja, 2015)

### Vaakunat ja liput

Tiedosto:Escudo de Leonor, Princesa de Asturias.svg|Leonorin henkilökohtainen vaakuna, vaakunaan on kuninkaallisella asetuksella myönnetty kultaisen taljan ritarikunnan jäsenyys vuonna 2015. 
Tiedosto:Guión de Leonor, Princesa de Asturias.svg|Prinsessan neliömuotoinen vaaleansininen Asturian lippu, jonka keskellä on Espanjan kruununperillisen vaakuna.


## Lähteet
Formula 1 -kausi 1983

**[[Formula 1]] -kausi [[1983]]** on järjestyksessään 34. Formula 1 -kausi. Se alkoi 13. maaliskuuta 1983 ja päättyi 15. lokakuuta 15 kilpailun jälkeen. Kausi oli huomattava, koska se oli viimeinen kausi, jolloin järjestettiin mestaruussarjaan kuulumaton kilpailu, Race of Champions. Se pidettiin Brands Hatchissa, ja sen voitti Suomen Keke Rosberg Williams -tallin autolla.

Maailmanmestariksi kruunattiin Brabhamilla ajanut brasilialaiskuljettaja Nelson Piquet, joka voitti mestaruuden toista kertaa urallaan. Ranskalainen Renault -kuljettaja Alain Prost hävisi Piquet’lle kahdella pisteellä, joka on yksi F1-historian pienimpiä piste-eroja. Prost johti kuljettajien MM-sarjaa ennen kauden viimeistä kilpailua. Valmistajien tittelin vei Ferrari kymmenen pisteen erolla Renault'iin. 

## Kilpailut

## Tallit ja kuljettajat

## MM-pisteet
### Kuljettajat

### Tallit

## Lähteet
Tero Hannula

**Tero Hannula** (salanimi **Reima Vesa**; s. 23. helmikuuta 1946 Vehmaa) on suomalainen oopperalaulaja. Hän voitti Vaasan laulukilpailun miesten oopperasarjan vuonna 1974 ja Lappeenrannan laulukilpailun vuonna 1975. Hannula on laulanut eri oopperoissa.

Hannula on opiskellut Turun konservatoriossa ja jatkanut opintoja Wienissä. Hän on julkaissut tangolevyn yhdessä saksalaisen Rädelchen-yhtyeen kanssa (Musikverlag H. Burger & M. Müller). Opiskeluaikanaan hän toimi viihdelaulajana ja käytti nimeä Reima Vesa. Hannulan isä oli laulaja Heikki Hannula.

## Lähteet
* 

### Viitteet
Eija Jansson

**Eija Jansson ** (s. 1954) on suomalainen rikoskirjailija. Hänen tuotantoaan on kustantanut mm. Myllylahti Oy sekä Nordbooks.

## Julkaisut
* *Matkalippu pimeyteen* (2003)
* *Kivisydän* (2004)
* *Hanna* (2005)
* *Sivubisnes* (salanimellä **Johanna Wasenius**, 2005)
* *Rekkamiehen morsian* (2006)
* Novelli antologiassa Murha myllyssä (2007)
* *Varastettu viattomuus* (2008)
* *Menneisyyden varjot* (2009)
* *Valkoinen laakso* (2011)
* *Kielletyt huoneet* (2012)
* *Petos peilistä katsoo *(2015)
* Novelli antologiassa Myrsky (2015)
* Novelleja antologiassa Teetä kahdelle (2015)
**Romaani Varpunen taskussa* (2016)
**Kustantajan kuolema* (2018)
**Aurinkolaiva* (2019)

Rikoskirjallisuuden lisäksi hän on kirjoittanut runokokoelman *Ikävä jonnekin* (2009) sekä lastenkirjat *Satuarkku* (2008), *Saksanpaimenkoira Nelli* (2009), *Lapinkoirat Musti ja Beni* (2010) sekä *Sinttu, pörröpöksy keeshond* (2010),*Satukaruselli* (2011), *Urkki, dogo argentino* (2012), *Martti - löytökoira Espanjasta* (2014), *Olli Öttiäinen lähtee retkelle* (2014), *Suomenpystykorva Pipsa* (2015) lisäksi muita julkaisuja.
Emma Rabbe

**Emma Irmgard Marina Rabbe Ramírez** (s. 18. huhtikuuta 1969 Ottawa, Ontario, Kanada) on kanadalais-venezuelalainen näyttelijä. Hän on ollut naimisissa venezuelalaisen näyttelijän Daniel Alvaradon kanssa vuodesta 1998. Emmalla on kolme poikaa, Daniel Alejandro, Diego Jose ja Calvin Daniel. Emma Rabbe tuli neljänneksi Miss Maailma -kilpailussa vuonna 1988. Emma näyttelee Tza Tza Lanzia telenovelasarjassa Tuhkimotarina.

## Filmografia
### TV-sarjat
* *[[Adorable Monica]]*, 1990
* *[[Bellisima]]*, 1991
* *[[Peligrosa]]*, 1994
* *[[Pecado de Amor]]*, 1996
* *[[Reina de Corazones]]*, 1998
* *[[Hechizo de Amor]]*, 2000
* *[[Mi Gorda Bella]]*, 2002
* *[[¡Que buena se puso Lola!]]*, 2004
* *[[Amor a Palos]]*, 2005
* *[[Y Los Declaro Marido y Mujer]]*, 2006
* *[[La Trepadora]]*, 2008
* *[[Tomasa Tequiero]]*, 2010

### Elokuvat
* *[[13 segundos ]]*, 2007

## Lähteet
Suhoi Su-26

**Suhoi Su-26** on venäläinen taitolentokone.

## Tausta
Su-26:n kehitti Suhoin suunnittelutoimisto Neuvostoliitossa vuonna 1982. Sen suunnittelun aikainen tunnus oli S-42. Suunnitteluun osallistui Moskovan ilmailuinstituutti ja DOSAAF.

Suunnittelu alkoi  Jakovlev Jak-55 -lentokoneesta. Moottoriksi valittiin M-14 -tähtimoottori. Suurin sallittu liikehtimisen kuormitusmonikerta on +12 g ja -10 g.

Jevgeni Frolov suoritti ensilennon vuonna 1984.

Sarjatuotantoversio sai tunnuksen **Su-26M**. Potkuriksi tuli saksalainen Hoffmann. Vuonna 2003 tuotiin markkinoille uusi Su-26, joka kantaa tunnusta **Su-26M3** ja jonka voimalaite on  M-9F.

Vuonna 1986 Su-26 -koneella voitettiin sekä miesten että naisten taitolennon maailmanmestaruus (World Aerobatics Championships).

## Lähteet
* 

## Aiheesta muualla

* Valmistajan sivusto
Unni Lindell

**Unni Lindell** (s. 3. huhtikuuta 1957 Oslo) on norjalainen kirjailija. Hänet tunnetaan ensisijaisesti rikoskirjailijana, mutta hän on julkaissut myös runouttautta sekä lasten- ja nuortenkirjallisuutta. 

Lindell opiskeli Oslon yliopistossa ja suoritti filosofian kandidaatin tutkinnon aineenaan ranskan kieli. Ennen kirjailijanuralle omistautumista hän työskenteli muutaman vuoden ajan journalismin parissa. 

Lindell on julkaissut suositun rikosromaanisarjan komisario Cato Isaksenista. Hänen tuotantoaan on käännetty useille kielille, myös suomeksi. Cato Isaksen -sarjan rikosromaaneista suomeksi on käännetty *Käärmeenkantaja*, *Unenvartija*, *Suruvaippa*, *Yösisko*, *Orkesterimonttu*, *Hunajasyötti*, *Mörkömies* ja *Sokerivalhe*.

## Teokset
* *Käärmeenkantaja* (*Slangebæreren*), suomentanut Tarja Teva. Helsinki: WSOY, 2001 
* *Unenvartija*, (*Drømmefangeren]*) suomentanut Päivi Kivelä. Helsinki: WSOY, 2003. - (Sapo; 425.) 
* *Suruvaippa*, (*Sørgekåpen*) suomentanut Päivi Kivelä. Helsinki: WSOY, 2005 - (Sapo; 435.) 
* *Yösisko* (*Nattsøsteren*), suomentanut Päivi Kivelä. Helsinki: WSOY, 2006 - (Sapo; 441.) 
* *Orkesterimonttu* (*Orkestergraven*), suomentanut Päivi Kivelä. Helsinki: WSOY, 2007 - (Sapo; 445.). 
* *Hunajasyötti* (*Honningfellen*), suomentanut Päivi Kivelä. Helsinki: WSOY, 2010 - (Sapo; 452.). 
* *Mörkömies* (*Mørkemannen*), suomentanut Päivi Kivelä. Helsinki: WSOY, 2011 - (Sapo; 457.). 
* *Sokerivalhe* (*Sukkerdøden*), suomentanut Päivi Kivelä. Helsinki: WSOY, 2013 

### Ajatelmia
* *Pidä varasi!: tässä tulee jumala ja se on kissa* (*'Pass opp! Her kommer gud og hun er en katt*) Unni Lindell (teksti) ja Nina Reistad (kuvat); suomentanut Veijo Kiuru. Espoo: Schildt, 2004 

### Lastenkirjat
* *Vanhat tädit eivät muni* (*Gamla tanter lägger inte ägg*), koonneet Mark Levengood ja Unni Lindell; suomeksi toimittaneet Seppo Bruun ja Kirsti Hakkola; suomennos: Kirsti Hakkola; kuvitus ... Christina Alvner. Espoo: Schildt, 2002. .
* *Ystävä sä lapsien anna villoja* (*Gud som haver barnen kär har du någon ull*), koonneet Mark Levengood ja Unni Lindell; suomeksi toimittaneet Seppo Bruun ja Kirsti Hakkola; suomennos: Kirsti Hakkola ja Lauri Perkki; kuvitus ... Christina Alvner. Espoo: Schildt, 2004 .
* *Krokotiilit eivät puhu suomea*, koonnut Unni Lindell; suomentanut Veijo Kiuru; piirroskuvitus: Eldbjørg Ribe. Helsinki: Schildt, 2007 

## Lähteet
Heartmix

**Heartmix** on vuonna 1996 esitetty suomalainen, tositelevisiosarjalta vaikuttava näytelty sarja. Sarjassa joukko nuoria oleskeli San Franciscossa suomalaisen pariskunnan omakotitalossa. Tapahtumat sijoittuvat taloon ja sen pihapiiriin, koska kuvauslupien saaminen oli vaikeaa. Sarjaa on luonnehdittu "Suomen televisiohistorian huonoimmaksi sarjaksi." 

## Rooleissa
*Maria Valonen
*Laura West
* Tomi Paalosmaa
* Tuomas Talvitie
* Juha Sulin
* Pia Sulin (o.s. Rantanen)
* Teija Korkeamaa

## Lähteet

## Aiheesta muualla
* 
* Ylen Elävä arkisto: Heartmix (1996)
Leo Nucci

**Leo Nucci** (s. 16. huhtikuuta 1942) on italialainen oopperalaulaja, äänialaltaan baritoni. Hänet tunnetaan mm. Giuseppe Verdin oopperoiden sekä verististen teosten tulkinnoistaan. 

Nucci syntyi Castiglione dei Pepolissa, Bolognan maakunnassa. Hänellä on aviopuolisonaan sopraano Adriana Anelli, jonka kanssa hänellä on tytär Cinzia.

## Aiheesta muualla
* Leo Nuccin viralliset sivut
Elina Asunta

**Elina Katri Maria Asunta** (11. tammikuuta 1913 Viipuri – 27. heinäkuuta 2011) oli suomalainen kuvataiteilija.

Asunta toimi yli kolmenkymmenen vuoden ajan kuvaamataidon opettajana. Hän debytoi Oulussa vuonna 1953 ja asui suurimman osan elämästään Jyväskylässä. Hänen teoksiaan on ollut lukuisissa näyttelyissä ympäri Suomea sekä Kanadassa vuonna 1989. 

Asunta oli vuodesta 1935 naimisissa kuvataiteilija Mikko Asunnan kanssa tämän kuolemaan saakka vuonna 1992.

Asunta tuli tunnetuksi muun muassa polttoemalimaalauksistaan. Hän kuului varsinaisena jäsenenä Taidemaalariliittoon. Hänestä tuli Kuvataiteilijasenioreitten jäsen vuonna 1980.

## Lähteet
Paul Langevin

**Paul Langevin** (23. tammikuuta 1872 Pariisi, Ranska – 19. joulukuuta 1946 Pariisi) oli ranskalainen fyysikko, jonka vaikutus Ranskan modernin fysiikan kehityksessä oli suuri. Hänet tunnetaan erityisesti Langevinin yhtälön ja Langevinin dynamiikan kehittämisestä. Langevin oli perustamassa *Comité de vigilance des intellectuels antifascistes* -järjestöä. Langevin kuului Ranskan kommunistiseen puolueeseen.

Langevin syntyi Pariisissa ja opiskeli *[[École supérieure de physique et de chimie industrielles de la ville de Paris]]* issa sekä École Normale Supérieuressa. Langevin lähti opiskelemaan Isoon-Britanniaan Cambridgen yliopistoon Cavendish laboratorion J. J. Thomsonin ohjaamana. Langevin kuitenkin palasi Ranskaan ja opiskeli tällä kertaa Sorbonnessa ja väitteli itsensä tohtoriksi Pierre Curien ohjaamana vuonna 1902. Kaksi vuotta myöhemmin hän pääsi fysiikan professoriksi Collège de Franceen. Vuonna 1934 hänet valittiin Ranskan tiedeakatemian jäseneksi.

Langevinin kuuluisin saavutus on para- ja diamagnetismin teoria vuodelta 1905. Hän rakensi teoriansa atomeissa ja molekyyleissä kiertävien alkeisvirtojen käsitteen pohjalle. Hän oli myös Albert Einsteinin kanssa yhtäaikaisesti kehittämässä teoriaa massan ja energian vastaavuudesta. Langevin kannattikin voimakkaasti Eisteinin esittämää suhteellisuusteoriaa. 

Ensimmäisen maailmansodan aikana Langevin kehitti pietsosähköisyyteen perustuvan kaikuluotaustekniikan eli menetelmän, jolla ultraäänien heijastumisen perusteella voidaan todeta vedenalaisten kohteiden suunta ja etäisyys. Menetelmään perustuvat laitteet tulivat yleiseen käyttöön vasta toisessa maailmansodassa.

## Lähteet
* Paul Langevinin biografia. Scienceworld. 

### Viitteet

## Aiheesta muualla
Forrest Landis

**Forrest Landis** (s. 9. elokuuta 1994) on yhdysvaltalainen lapsinäyttelijä. Hän esitti Mark Bakeria elokuvassa *[[Villi tusina]]* (2003) sekä sen jatko-osassa *[[Villi tusina 2]]* (2005). Muita rooleja hänellä on ollut mm. elokuvassa *[[Flightplan]]* (2005). 

Landis syntyi Palm Beachissa, Floridassa, ja kasvoi Indianapolisissa. Poika "löydettiin" Chicagossa hänen ollessaan 4-vuotias, ja 6-vuotiaana hän esiintyi jo McDonald'sin mainoksissa. Hän asuu Los Angelesissa, ja hänellä on sisko Lauren.

## Lähteet
Carolina Garcia-Aguilera

**Carolina Garcia-Aguilera** (s. 1949 Havanna) on kuubalaissyntyinen rikoskirjailija, joka muutti perheineen Yhdysvaltoihin vuonna 1959. 

Garcia-Aguileran tuotannosta on suomennettu kaksi miamilaisesta naisetsivä Lupe Solanosta kertovaa rikosromaania: *Kuumat vedet* ja *Kuuma häpeä*.

## Lähteet
Ilmari Palmén

**Ludvig Ilmari Palmén** (14. lokakuuta 1882 Helsinki – 11. maaliskuuta 1945 Helsinki) oli suomalainen Helsingissä asunut juristi ja asianajaja.

Palménin isä oli valtioneuvos Ernst Gustaf Palmén, joka oli muun muassaSuomen ensimmäisen yksikamarisen eduskunnan varapuhemies. Hänen äitinsä oli Ida Amalia Arppe, joka oli Nils Gustav Arppen tytär. Ilmari Palménin nuorempi veli oli kirurgian ylimääräinen professori Arne Johannes Palmén (1885–1974).

Ilmari Palmén pääsi ylioppilaaksi 1901 Helsingin Suomalaisesta yhteiskoulusta. Hän valmistui Helsingin yliopistosta filosofian kandidaatiksi 1904, filosofian maisteriksi 1907 ja molempien oikeuksien kandidaatiksi 1909. Varatuomarin arvon hän sai 1911. Syksyllä 1911 hän perusti asianajotoimiston Cajus Holman kanssa. Palmén luopui 1915 yrityksestä, jonka Holma ja muut kehittivät alallaan merkittäväksi yritykseksi.

Palmén oli naimisissa 1912–1920 käräjäkirjuri Anni Emilia Pelkosen (k. 1941) kanssa, liitto päättyi avioeroon. Heidän poikansa oli eläintieteen professori ja Helsingin yliopiston kansleri Ernst Philip Palmén (1916–1991).

## Sotasaaliskavallusjuttu
Palmén oli Suomen sisällissodan jälkeen keväällä 1918 vartiopäällikkönä Suomenlinnan läntisessä ulkosaaristossa ja kuljetti silloin Rysskär-nimiseltä saarelta huvilaansa Träskholmaan ainakin 7 tynnyriä öljyjä, työkaluja ja kaksi nostokraanaa jotka kaikki kuuluivat Suomen valtiolle sotasaaliina. Rysskärillä sijainneet varastot oli sinetöity toukokuussa 1918 mutta silti kesän aikana saarelta kuljetettiin moottoriveneillä pois öljyä niin että syksyllä 1918 kun Palménin vartiopataljoona hajotettiin öljyä oli jäljellä vain muutama tynnyri. 

Ylisotaoikeus tuomitsi Palménin tammikuussa 1920 1 vuoden ja 1 kuukauden vankeusrangasitukseen sotasaalistavaran kavaltamisesta. Hänen avustajanaan toiminut liikemies J. V. Häkli tuomittiin kuritushuoneeseen 2 vuodeksi 3 kuukaudeksi ja 15 päiväksi ja sotasaaliskonttorin intendenttinä 1918 toiminut ylikonduktööri A. G. Sacklén 1 vuodeksi 5 kuukaudeksi. Korkein oikeus tuomitsi kesäkuussa 1920 Häklin kuritushuoneeseen 1 vuodeksi 9 kuukaudeksi 15 päiväksi ja Palménin 11 kuukaudeksi kuritushuoneeseen.

## Lähteet
* Geni.com : Ludvig Ilmari Palmén
* Helsingin yliopiston opettaja- ja virkamiesmatrikkeli 1640-1917, osa P-Ö, Ernst Gustaf Palménin tiedot

## Viitteet
Stefan Solyom

**Stefan Solyom** (26. huhtikuuta 1979) on ruotsalainen kapellimestari.

Solyom on saavuttanut kansainvälistä mainetta sekä ooppera- että konserttiesiintymisistään. Hän opiskeli orkesterinjohtoa Sibelius-Akatemiassa ja Tukholman kuninkaallisessa musiikkikorkeakoulussa opettajinaan Jorma Panula ja Leif Segerstam.

Stefan Solyom on BBC Scottish Symphony Orchestran vakituinen vieraileva kapellimestari. 

## Aiheesta muualla
* http://www.vanwalsum.com/artists/ss.php Van Walsum -agentuurin sivusto
* http://www.magic-carpets.de/solyom/solyom864.html  Stefan Solyomia esittelevä kotisivu
Boris Obergföll

**Boris Obergföll** (o.s. Henry, s. 14. joulukuuta 1973 Völklingen, Länsi-Saksa) on saksalainen keihäänheittäjä. Hänen ennätyksensä on 90,44 metriä, jonka hän heitti vuonna 1997 Linzissä. Hän piti monesti kilpailuissa päässään lippalakkia takaperin, ja tästä muodostui Henrylle eräänlainen tavaramerkki. Heittouransa jälkeen hän on valmentanut muun muassa Matthias de Zordoa ja Johannes Vetteriä.

Boris Henry avioitui syyskuussa 2013 niin ikään saksalaisen keihäänheittäjä Christina Obergföllin kanssa ja Henry otti vaimonsa sukunimen. Pariskunnalle syntyi esikoispoika kesäkuussa 2014.

## Arvokisasijoituksia
### Olympialaiset
* 1996 viides
* 2000 seitsemäs
### Maailmanmestaruuskisat
* 1995 **pronssia**
* 1997 kuudes
* 1999 kuudes
* 2001 kuudes
* 2003 **pronssia**
### Euroopanmestaruuskisat
* 1994 yhdestoista
* 2002 **pronssia**

Lisäksi Boris Henry voitti nuorten maailmanmestaruuskisoissa hopeaa vuonna 1992. Maailmanmestaruuden näissä kilpailuissa voitti Suomen Aki Parviainen.

## Tilastoja

### Kausien parhaat heitot

* 1989 58,20 
* 1990 65,86 
* 1991 74,78 Thessaloniki 10.8.
* 1992 77,34 Gengenbach 14.10.
* 1993 84,12 Gengenbach 29.8.
* 1994 82,02 Gengenbach 4.9.
* 1995 88,46 Bremen 2.7.
* 1996 88,00 Tukholma 8.7.
***1997 90,44 Linz 9.7.**
* 1998 89,21 Rehlingen 1.6.
* 1999 88,62 Jena 5.6.
* 2000 86,65 Saarbrücken 1.7.
* 2001 86,53 Edmonton 10.8.
* 2002 86,67 Kassel 14.6.
* 2003 88,10 Rehlingen 9.6.
* 2004 86,86 Halle 22.5.

### Parhaat tulokset
:*10 parhaan tuloksen keskiarvo 88,92*
*90,44 (1) Linz 9.7.1997
*89,38 (1) Tukholma 7.7.1997
*89,32 (1) Jena 25.5.1997
*89,21 (1) Rehlingen 1.6.1998
*88,62 (1) Berliini 4.7.1998
*88,62 (3) Jena 5.6.1999
*88,58 (1) Stendal 30.8.1997
*88,51 (3) Tartto 11.6.1998
*88,46 (1) Bremen 2.7.1995
*88,10 (1) Rehlingen 9.6.2003

## Lähteet
*

### Viitteet
Pentti Perksalo

**Pentti Olavi Perksalo** (5. maaliskuuta 1929 Pori – 8. syyskuuta 2016 Salo) oli suomalainen oopperalaulaja, äänialaltaan tenori. Hän aloitti laulajana vasta 40-vuotiaana vuonna 1970, ja hänet tunnettiin Wagner-tenorina. Hän vieraili eri oopperoissa. Sitä ennen hän toimi liikunnanopettajana vuosina 1953–1976, mutta lopetti tässä tehtävässä Salossa ollessaan. Hän on Suomen Wagner Seuran kunniajäsen vuodesta 2001.

Perksalo asui asunnoksi kunnostetussa Viurilan kartanon vanhassa viljamakasiinissa Hirvilinnassa.

Perksalon poika on sellotaiteilija Jukka Perksalo.

## Lähteet

## Aiheesta muualla
*Pentti Perksalon muistokirjoitus Helsingin Sanomissa
Villakoirapointteri

**Villakoirapointteri** () on karkeakarvainen saksalainen koirarotu, jota käytetään metsästyskoirana. Sen rotujärjestönä Suomessa toimii Saksanseisojakerho ry.

## Alkuperä
Rodun taustalla on kaksi koirarotua, villakoira ja pointteri. Vuonna 1881 saksalainen kasvattaja paroni von Zedlitz halusi kehittää hyvän metsästyskoiran. Hänellä oli seitsemän valikoitua villakoiraa ja sata pointteria, joita hän käytti villakoirapointterin kehittämiseen. Rodusta ei koskaan ole tullut erityisen suosittua, eikä sitä tunnetakaan erityisemmin. Suomen Kennelliittoon on rekisteröity kolme villakoirapointteria.


Kuva:Poodlepointer.JPG|musta
Kuva:Pudelpointer-brown1.jpg|ruskea


## Lähteet

## Aiheesta muualla
*Rotumääritelmä 
*Rodun kotimaan rotujärjestön kotisivut
Uittoränni

**Uittoränni** (myös **uittokouru** ja **uittoruuhi**) on rakennelma, jota pitkin tukkeja ja propseja uitettiin kahden eri järven tai joen välinen matka. Uittoränni oli myös patorakennelmaan tehty tukinuiton salliva rakennelma, jota pitkin puut uitettiin lähinnä yksitellen patorakennelmasta sen ylemmältä veden tasolta alemmalle tasolle. Usein uittoränni saatettiin rakentaa myös uiton kannalta hankalaan koskeen, joka olisi ehkä rikkonut vapaasti uitettavia tukkeja.

Uittoränni sopii vain puiden irtouittoon. Siksi muutamissa paikoissa, joilla käytettiin nippu-uittoa, esimerkiksi Mäntyharjun uittoreitillä, rakennettiin rännien tilalle ylivientirautateitä, niin sanottuja rautakanavia.

## Uittorännit Suomessa

Nykyisin uittorännit ovat katoavaa kansanperinnettä, ja Museovirasto on onnistunut suojelemaan ja kunnostamaan muutaman niistä. Nämä sijaitsevat etupäässä Pohjois-Suomessa. Suomen pisin olemassa oleva uittoränni sijaitsee Kannuksen kaupungissa ja se alkaa Korpelan padolta päättyen nykyiselle virkistysalueelle.

Uittorännien historia katoaa tavallisten arkielämään liittyvien oivallusten hämärään. Kuitenkin puun käytön lisääntyminen ja pitkät kuljetusmatkat ovat lisänneet myös uittorännien tarpeellisuutta. Lappi oli viimeisin alue, jossa uittorännejä oli runsaasti. On arvioitu, että siellä oli 1950- ja 1960-luvuilla melkein jokaisen uittoväylän varrella. Uitot alkoivat Lapissakin jo 1800-luvun loppupuolella, joten perinne on sielläkin melko vanha.

### Nellimin uittoränni
Nellimin uittoränni sijaitsee Inarinjärven koilliskolkassa Keskimmäisen järven ja Nellimjärven välillä. Sen uittorännin pituus on 304 metriä ja sen alkupään ja loppupään korkeusero on 16,8 metriä. Ränni oli käytössä vuodesta 1929 vuoteen 1932. Keväällä 1994 Museovirasto alkoi restauroida ränniä, ja projekti saatiin valmiiksi syksyllä 1995. Uittojen aikana ohjattiin Nellimjoen vesi kulkemaan uittorännin kautta, ja sen tähden rakenteetkin ovat vankkoja puurakenteita.

### Riutukan uittoränni
Riutukan uittoränni Sallassa on peräisin todennäköisesti vasta 1920-luvulta, joskin Raakunjoessa uitot alkoivat jo vuonna 1895. Riutukan uittorännin pituus on 240 metriä. Uittorännin lisäksi alueella on kunnostettu muutakin uittoon liittyvää rakennusympäristöä. Restaurointityöt valmistuivat vuonna 1992.

## Lähteet
*Museoviraston sivu Nellimin ja Riutukan restauroinnista
*Taipaleen kanava. Pohjois-Savon muisti.

### Viitteet

## Aiheesta muualla
NHL Challenge

**NHL Challenge** oli sarja NHL-joukkueiden 2000-luvun alkuvuosina pelaamia jääkiekon harjoitusotteluita pohjoismaisia joukkueita vastaan. Otteluita pelattiin viisi ruotsalaisia ja yksi suomalaista joukkuetta vastaan. Otteluiden ajankohta oli aina syyskuussa ennen sarjakauden alkua. Otteluissa näkyi NHL:n joukkueiden eurooppalaisten joukkueiden tasoero eurooppalaisten hävitessä kaikki ottelut maalierolla 29–10. Ottelut pelattiin NHL:n säännöillä. 

Jo vuonna 2001 Coloradon piti pelata Jokereita vastaan, mutta suunnitelmat muuttuivat terrori-iskujen takia. Coloradon piti pelata tuolloin myös Djurgårdenia vastaan. Tosin aiemminkin on pelattu NHL Challenge -otteluita.

## Ottelut 2000-luvulla
The Extremist

**The Extremist** on kitaravirtuoosi Joe Satrianin viides sooloalbumi. Levy ilmestyi vuonna 1992.

## Kappalelista
Kaikki kappaleet kirjoittanut Joe Satriani.
# "Friends" – 3:28
# "The Extremist (Living on the Edge)" – 3:43
# "War" – 5:47
# "Cryin'" – 5:42
# "Rubina's Blue Sky Happiness" – 6:10
# "Summer Song" – 5:00
# "Tears in the Rain" – 1:18
# "Why" – 4:44
# "Motorcycle Driver" – 4:58
# "New Blues" – 6:57
Patti Page

**Patti Page**, oikealta nimeltään **Clara Ann Fowler** (8. marraskuuta 1927, Claremore, Oklahoma, Yhdysvallat – 1. tammikuuta 2013, Kalifornia) oli yhdysvaltalainen laulaja. Hän aloitti laulajanuransa vuonna 1948, kun hän julkaisi ensimmäisen singlensä ”Confess”.

Page sai Grammy-palkinnon vuoden 1998 albumistaan *Live at Carnegie Hall: The 50th Anniversary Concert*. Patti Page kuoli tammikuun ensimmäisenä päivänä 2013 Kalifornian Encinitasissa. Sydänvaivoista kärsinyt Page oli kuollessaan 85-vuotias. Hänelle myönnettiin postuumisti toinen Grammy-palkinto elämänurasta helmikuussa 2013. 

## Lähteet

## Aiheesta muualla

* Patti Pagen viralliset kotisivut .
Kyläsairaala

**Kyläsairaala** (*The Royal*) on brittiläinen draamasarja, joka keskittyy Elsinbyn merenrantakaupungissa Yorkshiressa sijaitsevan St Aidan’s Royal Free Hospital&nbsp;-sairaalan toimintaan 1960-luvulla. Sarja sai alkunsa *[[Sydämen asialla]]* -sarjan 12. tuotantokauden eräästä jaksosta ja alkoi elää omaa elämäänsä sarjan spin-offina. *Sydämen asialla* -sarjan hahmoja vieraili useasti sarjan alkuvaiheissa.

Sarjan ensimmäisen tuotantokauden päähenkilönä oli *Sydämen asialla* -sarjan Claude Greengrass. Koska Greengrassia esittänyt Bill Maynard ei voinut terveydentilansa vuoksi enää esiintyä *Sydämen asialla* -sarjassa, hänelle kirjoitettiin Greengrassin rooli vuodepotilaana Elsinbyn sairaalassa. Sittemmin päähenkilöiksi ovat nousseet lääkärit Gordon Ormerod (Robert Daws) ja Jill Weatherill (Amy Robbins), kirurgi Rose (Denis Lill) sekä nuoret ja innokkaat lääkärit Jeff Goodwin, rugbyonnettomuudessa kuollut David Cheriton sekä lääkärit Mike Banner, Nick Burnett ja Ralph Ellis. Päähenkilöihin kuuluvat myös yleismiehet Ken Hopkirk (Michael Starke) ja Alun Morris (Andy Wear) sekä Hopkirkin tytär Lizzie (Michelle Hardwick). Sairaanhoitajista tärkeimmät hahmot ovat ylihoitaja (Wendy Craig), sisar Brigid (Linda Armstrong), Stella Davenport (Natalie Anderson) ja Meryl Taylor, ambulanssinkuljettaja Frankie Robinson (Scott Taylor) sekä hoitajat Marian McKaig, Catherine Deane ja hoitajaopiskelija Faye Clarke.

Yksi hahmoista on Jean MacAteer, roolia esittää Glynis Barber, joka on useimmille entuudestaan tuttu 1980-luvun englantilaisesta TV-sarjan *[[Taistelupari]]* (*Dempsey and Makepeace*) pääroolista Harriet Makepeace.

Toinen Suomessa jo tutuksi tullut näyttelijä sarjassa on Gareth Hale (sarjasta *Hale & Pace – Hauskat Pojat*). Hale näyttelee Kyläsairaalassa vakituista hahmoa, Ken Hopkirkin serkkua Jack Belliä. Jack korvaa Kyläsairaalassa Ken Hopkirkin.

Sarjaa kuvattiin Whitbyssä ja Scarborough’ssa, ulkotiloissa kuvattiin Scarborough’ssa ja sisätilakohtaukset kuvattiin St Luke’s Hospital -sairaalan entisellä synnytysosastolla Bradfordissa ja The Leeds Studios -tuotantotiloissa (Studio 4). St Luke’s Hospital valittiin, koska sitä ei ollut uudistettu muutamaan vuoteen ja se oli hyvin samankaltainen, kuin miltä 1960-luvun sairaala olisi näyttänyt.

Sarjan tunnusmusiikkina on The Spencer Davis Group -yhtyeen tunnetuksi tekemä kappale *Somebody Help Me*. Sen laulaa Ken Hopkirkia esittävä Michael Starke.

Sarjan näyttelijäkaartista Craig, Wear, Hardwick ja Anderson esiintyivät myös Emmerdale-sarjassa.

## Sairaala meren rannalla
Kyläsairaala on saanut jatkosarjan *Sairaala meren rannalla* (*The Royal Today*), jossa seurataan sairaalan nykyajan tapahtumia. Sarjaa on tehty 50 puolen tunnin osaa vuonna 2008. Suomessa sarjaa on esittänyt SuomiTV.

## Aiheesta muualla
* Kyläsairaalan kotisivu 
* Kyläsairaala, Yle
* Yle Areena - Kyläsairaala 
*Kyläsairaala, IMDb
*The Royal Today, IMDb

* Gareth Hale joins ‘The Royal’ Digital Spy

## Lähteet
Stipe Drviš

**Stipe Drviš**, tunnetaan Saksassa nimellä **Stipe Drews** (s. 8. kesäkuuta 1973 Makarska), on kroatialainen ammattilaisnyrkkeilijä ja WBA-liiton raskaan keskisarjan entinen maailmanmestari.

## Amatööriura
Amatöörinä Drviš otteli 100 ottelua ja saavutti 90 voittoa. 1996 EM-kisoissa hänen taipaleensa katkesi kolmanteen otteluun jossa vastaan asettui lopulta mestaruuden voittanut Pietro Aurino. Samana vuonna Atlantan olympialaisissa hän hävisi puolivälierässä Seung-Bae Leelle. 1997 MM-kisoissa hänen taipaleensa katkesi jo ensimmäiseen otteluun. Samana vuonna hän sijoittui Adrianmeren kisoissa toiseksi. Kroatian mestaruuden Drviš voitti amatöörinä kuudesti.

## Ammattilaisura
Ammattilaiseksi Drviš ryhtyi vuonna 1999. 1. lokakuuta 2000 hän voitti avoimen Saksan mestaruuden raskaassa keskisarjassa  tyrmättyään Andre Mewisin viidennessä erässä. 23. marraskuuta 2002 hän voitti IBF-liiton Intercontinental-tittelin pisteillä Manuel Lee Ossieta vastaan, ja seuraavassa ottelussaan 8. helmikuuta 2003 avoimena olleen Euroopan mestaruuden pisteillä Silvio Brancoa vastaan. Hän puolusti titteleitään Olivier Beardia ja Konstantin Švetsiä vastaan. Tämän jälkeen hän kuitenkin luopui mestaruusvyöstään, koska osallistui Paul Briggsiä vastaan käytyyn WBC-liiton otteluun, jolla ratkaistiin maailmanmestarin haastaja. Hän kuitenkin hävisi täydet 12 erää kestäneen ottelun selkeästi kaikin tuomariäänin.

18. kesäkuuta 2005 Drviš voitti Omar Eduardo Gonzalezin WBO:n intercontinental-ottelussa, ja seuraavassa ottelussaan tammikuussa otti avoinna olleen EM-tittelin takaisin itselleen yksimielisellä pistevoitolla Antonio Brancalionista. Toukokuussa hän puolusti mestaruuttaan japanilaista Kai Kurzawaa vastaan. 

28. huhtikuuta 2007 Drviš asteli jälleen MM-kehään, tällä kertaa WBA-liiton mestaruusotteluun jossa vastassa oli hallitseva mestari Braco. Oberhausenissa käyty ottelu kesti täydet 12 erää, ja Drviš julistettiin voittajaksi kaikin tuomariäänin. 16. joulukuuta 2007 Drviš menetti WBA-liiton vyön hävittyään 12-eräisen kamppailun Danny Greenille tuomariäänin. Molemmat nyrkkeilijät lopettivat uransa tämän ottelun jälkeen. 

## Aiheesta muualla
* Stipe Drviš Universum-promootion sivuilla
* Ammattilaisottelutilastot BoxRec-tietokannassa
Heikki Siukola

**Heikki Johannes Siukola** (s. 20. maaliskuuta 1943 Vimpeli) on suomalainen oopperalaulaja. Hän on vieraillut eri oopperoissa ympäri maailmaa, ja hänet tunnetaan erityisesti Wagner-rooleistaan.

Siukola on opiskellut laulua Sibelius-Akatemiassa.
Siukolan isä Leo Siukola oli kanttori.

## Palkinnot ja tunnustukset
* Lappeenrannan valtakunnalliset laulukilpailut 1972 3. sija

## Lähteet
Mystery Tracks – Archives Vol. 3

**Mystery Tracks - Archives Vol. 3** on kitaravirtuoosi Steve Vain kokoelma-albumi.

## Kappalelista
# 
# 
# 
# 
# 
# 
# 
# 
# 
# 
# 
# 
# 

## Lähteet
Thomas Dausgaard

**Thomas Dausgaard** (s. 4. heinäkuuta 1963, Kööpenhamina) on tanskalainen kapellimestari. 

Dausgaard on toiminut vuodesta 1997 Ruotsalaisen kamariorkesterin ja vuodesta 2004 lisäksi Tanskan kansallisen sinfoniaorkesterin ylikapellimestarina.
Jesse James Hollywood

**Jesse James Hollywood** (s. 28. tammikuuta, 1980, Los Angeles, Kalifornia) on yhdysvaltalainen entinen huumekauppias ja elinkautisvanki. 

Hänestä tuli 20-vuotiaana kaikkien aikojen nuorin henkilö FBI:n etsityimpien rikollisten listalla. Hän nousi otsikoihin kidnapattuaan velallisensa teini-ikäisen velipuolen ja murhautettuaan tämän. Hän onnistui pakoilemaan viranomaisia vuosikaudet kunnes hänet viimein pidätettiin Brasiliassa maaliskuussa 2005. Kirjeenvaihtokirjassaan *Five Years* Christian Kracht ja David Woodard keskustelevat paljon Hollywoodin ahdingosta vuosien 2004 ja 2006 välillä.

Rikollisella toiminnalla, muun muassa myymällä marihuanaa, Hollywood ansaitsi pienen omaisuuden, jolla hän osti 200&nbsp;000 dollarin kiinteistön San Fernandon laaksosta Etelä-Kaliforniasta sekä useita harvinaisia urheiluautoja. 

Perjantaina 5. helmikuuta 2010 Hollywood sai viimein tuomionsa santabarbaralaisessa tuomioistuimessa. Hänet tuomittiin elinkautiseen ilman mahdollisuutta ehdonalaiseen.

Nick Cassavetesin ohjaama elokuva *[[Alpha Dog]]* (2007) perustuu löyhästi Jesse James Hollywoodin elämään. Elokuvassa hahmon nimi on Johnny Truelove ja häntä esittää Emile Hirsch.

## Lähteet
Sebring International Raceway

**Sebring International Raceway** on moottorirata Floridassa, Yhdysvalloissa. Radalla ajettiin 1959 Formula 1:n ensimmäinen Yhdysvaltain Grand Prix. Radalla ajetaan vuosittain nykyisin American Le Mans Series -sarjaan kuuluva Sebringin 12 tunnin ajo. Rata on myös suosittu testirata johtuen lämpimästä ilmastosta. Rata on rakennettu vanhan armeijan lentokentän tilalle.

## Historia
Sebring oli alkujaan Yhdysvaltain ilmavoimien harjoitustukikohta. Toisen maailmansodan jälkeen lentokentälle etsittiin hyötykäyttöä, joten siitä tehtiin kilpa-autorata. Ensimmäinen kilpailu uudella radalla järjestettiin 1950.

Kestävyysajot saapuivat radalle 1952, ja Sebringissä järjesttiin Yhdysvaltain GP 1959, mutta kuljettajien epäsuosion ja vähäisen yleisömäärän vuoksi GP siirrettiin Riversideen.

Pitkään rata oli yhtenäinen 8,66&nbsp;km pitkä, kunnes vuonna 1983 rataa lyhennettiin, jotta sillä voisi ajaa useita kilpailuja yhtä aikaa.

Radan omistaa nykyään Panoz Motor Sports Group.

### Formula 1
Pomppuinen betonirata ei sopinut F1-autoille ollenkaan. Ainokainen kilpailu jäi historiaan, kun Jack Brabhamilta loppui viimeisellä kierroksella polttoaine, ja hän työnsi autonsa 800 metriä maaliin. Kilpailun voitti Bruce McLaren.

## Lähteet